system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pFrederic I al Sfântului Imperiu Roman?
assistant
Frederic I, numit Barbarossa (), a fost ales la Frankfurt și încoronat la Aachen ca rege al romanilor (Rex Romanorum) în 1152, a fost încoronat rege al Italiei la Pavia în 1154 și a fost încoronat împărat al Sfântului Imperiu Roman în 1155. În 1178 a fost încoronat la Arles ca rege al Burgundiei.

A fost Duce de Suabia ereditar între 1147-1152 (ca Frederic al III-lea). A fost fiul lui Frederic al II-lea, Duce de Suabia din dinastia Hohenstaufen și al lui Judith, fiica lui Henric al IX-lea, Duce de Bavaria din familia rivală Welf. Acest lucru l-a făcut pe Frederic un candidat acceptabil pentru tronul regal al landurilor germane medievale.

A întreprins mai multe expediții în vederea cuceririi orașelor din nordul Italiei. În 1162 a cucerit și distrus Milano, dar în 1176 a fost învins de Liga Lombardă (Italia de nord) la Legnano. Prin pacea de la Konstanz (1183), el a recunoscut libertățile orașelor lombarde. În Germania, sprijinindu-se pe nobilimea mică și mijlocie, a înfrânt puterea principilor de Bavaria și Saxonia.

În perioada 1189-1190 a fost unul din conducătorii cruciadei a III-a, împreună cu regii Filip al II-lea al Franței și Richard I al Angliei. În cursul expediției s-a înecat în râul Salef, în Asia Mică.

Note

Legături externe
 Barbarossa - imparatul fara de moarte , 29 noiembrie 2006, Gabriel Tudor, Revista Magazin

Nașteri în 1122
Decese în 1190
Împărați romano-germani
Germania medievală
Cruciada a treia
Cruciați
Sfântul Imperiu Roman
Regi ai Romanilor
Decese prin înec
Eponime ale asteroizilor